***Project Zomboid*** — гэта ізаметрычная відэагульня у жанры сурвайвал-хорар з адкрытым светам, якая распрацоўваецца брытанска-канадскімі незалежнымі распрацоўшчыкамі The Indie Stone. Дзеянне гульні разгортваецца ў постапакаліпсічнай зоне адчужэння , заражанай зомбі-вірусам, у выдуманай акрузе Нокс, штата Кентукі, дзе гульцу трэба выжыць як мага даўжэй, перш чым непазбежна памерці. Гэта была адна з першых пяці гульняў, выпушчаных у раздзеле альфа-фінансавання гульнявога партала Desura.

У 2011 годзе The Indie Stone сутыкнулася з гучнай няўдачай у супольнасці індзі-гульняў пасля крадзяжу двух ноўтбукаў з кодам гульні. З тых часоў *Project Zomboid* з’явіўся ў раннім доступе Steam і працягвае развівацца па сённяшні дзень. *Project Zomboid* — гэта першая камерцыйна выпушчаная гульня The Indie Stone. Апошняя стабільная версія - Зборка 41, выпушчаная ў снежні 2021 года, якая ўключае ў сабе анімацыю і баявыя змены, новыя аўдыя і музыку, горад Луісвіл, Кентуккі, і абноўлены шматкарыстальніцкі рэжым ад General Arcade. *Project Zomboid* разгортваецца ў 1993 годзе, прадвызначаная дата пачатку гульні — 9 ліпеня, аднак дату і час пачатку можна змяніць у наладах гульні.

Геймплэй
--------

 *Project Zomboid* актыўна выкарыстоўвае вокны і выпадныя меню для навігацыі па інтэрфейсе. На скрыншоце прадэманстравана ранняя версія перакладу гульні на беларускую мову.
У *Project Zomboid* гулец імкнецца выжыць як мага даўжэй у апакаліпсічнай і насычанай зомбі мясцовасці вакол горада Луісвіл, штат Кентукі, якую называюць «Акруга Нокс», якая была аб’яўлена ўрадам на каранцін. Гулец можа выбраць знешнасць, занятак і характарныя рысы свайго персанажа, перш чым спарадзіцца ў адным з чатырох стартавых гарадоў. Абраныя рысы таксама будуць уплываць на тое, дзе менавіта персанаж будзе з’яўляцца (напрыклад, пажарнік мае больш высокі шанц з’явіцца ў пажарным дэпо, калі яно ёсць у абраным горадзе). Акрамя пазбягання зомбі, гулец павінен кіраваць сваімі асабістымі патрэбамі (напрыклад, голадам, стрэсам, стомленасцю і нудой), каб застацца ў жывых праз адпачынак, пошук прыпасаў і выкарыстоўваючы метады выжывання. Гулец можа паляпшаць навыкі праз заняткі і чытанне кніг і часопісаў аб навыках. У гульні выкарыстоўваюцца павольныя зомбі ў традыцыйным стылі Рамэра, хоць некаторыя зомбі хутчэйшыя за іншых, а рэжым пясочніцы ўключае налады для зомбі-спрынтараў у стылі фільма «*Праз 28 дзён*».

Супольнасць мадыфікатараў таксама вельмі актыўна ўдзельнічае ў гэтай гульні, што яшчэ больш дазваляе наладжваць геймплэй. Мадыфікацыі вар’іруюцца ад нязначных змяненняў якасці жыцця, такіх як бачныя палосы трываласці, голаду і выды, да поўных перапрацовак механік і гульнявога працэсу. Гэты мадыфікацыі можна знайсці ў майстэрні супольнасці Steam. Супольнасць гэтай гульні таксама актыўна абнаўляе вікі для гульцоў, каб дапамагчы зразумець гульню.

Распрацоўка
-----------

Хроніка асноўных выпускаў Project Zomboid Годы прэ-рэлізаў — чырвоныя| 2011 | 0.0.0 |
| Прэ-альфа |
| 2012 | 0.2.0 |
| Experimental Combat Build |
| 2013 | Зборка 1 |
| Зборка 11: "Steam Release" |
| Зборка 14 |
| Зборка 19 |
| Зборка 20 |
| Зборка 21 |
| Зборка 23 |
| 2014 | Зборка 25 |
| Зборка 26: "Online MP & 3D Character Models" |
| Зборка 27: "Trapping" |
| Зборка 28: "Firearm Overhaul" |
| Зборка 29: "Foraging" |
| Зборка 30: "Erosion" |
| 2015 | Зборка 31 |
| Зборка 32: "Spiffo's Workshop" |
| 2016 | Зборка 33 |
| Зборка 34 |
| Зборка 35 |
| 2017 | Зборка 36 |
| Зборка 37 |
| Зборка 38: "The Pre-Vehicles Build" |
| 2018 | Зборка 39: "The Vehicles Build" |
| Зборка 40: "The Weather Build" |
| 2019 |
| 2020 |
| 2021 | Зборка 41: "Animation Overhaul" |

Па словах распрацоўшчыкаў, гульня была тым, што яны «заўсёды хацелі зрабіць», і была іх «гульнёй мары», хоць яны адчувалі, што не змогуць гэтага зрабіць з-за часу. Гэта змянілася пасля поспеху Minecraft, які паказаў ім «іншы спосаб распрацоўкі гульні», які дае больш хуткі вынік. Па словах каманды, галоўным натхненнем для гульні былі часцей фільмы пра зомбі, а не відэагульні пра зомбі.

### Пачатак

Упершыню гульня была выпушчана 25 красавіка 2011 года ў якасці тэхнічнай дэманстрацыі. Яна напісана на Java для яе мабільнасці з выкарыстаннем LWJGL.

### Раннія няўдачы

У чэрвені 2011 года, неўзабаве пасля выхаду гульні ў якасці платнай тэхнічнай дэманстрацыі перад альфа-версіяй, адбылася ўцечка гульні, і несанкцыянаваныя копіі распаўсюдзіліся на многія іншыя вэб-сайты. Несанкцыянаваная версія гульні дазваляла спампоўваць з сервераў *Project Zomboid* націсканнем кнопкі «абнавіць зараз», незалежна ад таго, ці была ў карыстальніка апошняя версія. Каб не плаціць за гэтыя спампоўкі, The Indie Stone зрабіла платную версію толькі для кліентаў у афлайн версіі і замест гэтага выпусціла на наступны дзень бясплатную «публічную тэхналагічную дэманстрацыю» для спампоўвання.

15 кастрычніка 2011 года кватэра двух распрацоўшчыкаў была ўзламана, і былі скрадзены ноўтбукі, якія змяшчалі вялікую колькасць гульнявога кода, рэзервовая копія якога не была зроблена знешне. Гэта прывяло да сур’ёзных затрымак у распрацоўцы гульні. З-за гэтай няўдачы яны выступілі з прэзентацыяй у Rezzed пад назвай «Як (не) зрабіць відэагульню», у якой яны расказалі пра некаторыя ўрокі, якія яны атрымалі з пачатку праекта.

### Працяг

Па стане на 8 лістапада 2013 года *Project Zomboid* была выпушчана ў раннім доступе Steam. У лютым 2014 года The Indie Stone упершыню публічна выпусціла шматкарыстальніцкую версію гульні. Пасля гэтага выпуску гульня актыўна абнаўлялася з цягам часу са шматлікімі змяненнямі геймплэя і гуку, а таксама выдаленнем і наступнай рэінтэграцыяй шматкарыстальніцкай гульні. Гульня цяпер у «цалкам выпушчанай» версіі, але новыя асаблівасці, функцыі і выдаленні памылак па-ранейшаму адбываюцца рэгулярна. Распрацоўшчыкі таксама актыўна размаўляюць з гульцамі, выпускаючы паведамленні ў блогу кожныя два тыдні, па чацвяргах, вядомыя як Thursdoids (літ. *Чацвернікі*). Гэта могуць быць звесткі аб абнаўленнях, серверах, змена’ або выдаленнях памылак у наступнай зборцы або дэманстрацыі мадыфікацый.

Зноскі
------

1. ↑  Steam — 2003.<a href='https://wikidata.org/wiki/Track:Q337535'></a>
2. ↑  *Greg*. Alphafunding for Indie Games **(нявызн.)**. *Desura Community*.  Desura (14 верасня 2011). Архівавана з першакрыніцы 30 June 2013. Праверана 30 June 2013.
3. ↑  Games released by The Indie Stone on their IndieDB profile **(нявызн.)**.  Indiedb.com. Праверана 15 мая 2013.
4. ↑  Project Zomboid - Build 41 - Released! **(нявызн.)**. *Project Zomboid* (20 снежня 2021).
5. ↑  Zombie survival game 'Project Zomboid' adds multiplayer servers **(нявызн.)**. *NME* (14 снежня 2021).
6. ↑  Survive **(нявызн.)**(недаступная спасылка).  Projectzomboid.com (20 красавіка 2011). Архівавана з першакрыніцы 31 студзеня 2013. Праверана 15 мая 2013.
7. ↑  PZ Updates (англ.)  **(нявызн.)**?. *The Indie Stone Forums*. Праверана 25 кастрычніка 2022.
8. ↑  Version history - PZwiki **(нявызн.)**. *pzwiki.net*. Праверана 25 кастрычніка 2022.
9. 1 2  Interview: Indie Stone On Project Zomboid **(нявызн.)**. *Rock Paper, Shotgun*.
10. ↑  First release ever :: Project Zomboid General Discussions **(нявызн.)**.
11. 1 2  APZDTISA #3: This time with LIVE MULTIPLAYER! **(нявызн.)**.  Project Zomboid (17 лютага 2014).
12. ↑  *Wesley Yin-Poole*. Pirates force Project Zomboid offline **(нявызн.)**.  Eurogamer (20 чэрвеня 2011).
13. ↑  Sorry we've had to take the game down for the day **(нявызн.)**(недаступная спасылка) (18 чэрвеня 2011). Архівавана з першакрыніцы 14 лютага 2013. Праверана 23 снежня 2022.
14. ↑  FREE PUBLIC TECH-DEMO RELEASED! **(нявызн.)**(недаступная спасылка) (19 чэрвеня 2011). Архівавана з першакрыніцы 26 сакавіка 2012. Праверана 23 снежня 2022.
15. ↑  Project Zomboid Burglary: Statement **(нявызн.)**(недаступная спасылка). Архівавана з першакрыніцы 18 сакавіка 2013. Праверана 23 снежня 2022.
16. ↑  *Good, Owen*. Burglary Delivers Huge Setback to Indie Game Project Zomboid [Updated] **(нявызн.)**.  Kotaku (16 кастрычніка 2011). Праверана 15 May 2013.
17. ↑  *Conditt, Jessica*. The Indie Stone is burgled, loses code for latest Project Zomboid update **(нявызн.)**. *Joystiq*.  Joystiq (16 кастрычніка 2011). Архівавана з першакрыніцы 31 студзеня 2015. Праверана 30 June 2013.
18. ↑  Project Zomboid Rezzed Session - How NOT to make a game! **(нявызн.)**.  YouTube (10 ліпеня 2012). Праверана 15 мая 2013.
19. ↑  It's Been A Long Road… **(нявызн.)**. *Project Zomboid* (4 лістапада 2013).
20. ↑  B41 MP Test 41.60 Branch Released! **(нявызн.)** (9 снежня 2021). Праверана 28 July 2022.
21. ↑  Project Zomboid News Page **(нявызн.)**. Праверана 28 July 2022.

Спасылкі
--------

* projectzomboid.com (англ.) — афіцыйны сайт
* The Indie Stone forums

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | YouTube |
| Тэматычныя сайты | Giant Bomb · MobyGames |